Základná škola Jána Amosa Komenského, Ulica Komenského 752, 022 04 Čadca

**Systém hodnotenia žiakov**

ZŠ J. A. Komenského v Čadci

**1 Úvod**

Cieľom hodnotenia vzdelávacích výsledkov žiakov v škole je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky, kde má rezervy, aké sú jeho pokroky. Súčasťou hodnotenia je tiež povzbudenie do ďalšej práce, návod, ako postupovať pri odstraňovaní nedostatkov. Hodnotenie je pre žiaka mimoriadne významné a rovnako žiaci aj rodičia mu pripisujú dôležitosť, nakoľko klasifikácia je rozhodujúca pri ďalšom smerovaní odborného rastu každého žiaka. Pre učiteľa je to jedna z najnáročnejších činností v pedagogickom procese. Preto pri hodnotení budeme dbať na to, aby sme prostred-níctvom hodnotenia nerozdeľovali žiakov na úspešných a neúspešných.

Hodnotenie budeme robiť na základe určitých kritérií, prostredníctvom ktorých budeme sledovať

vývoj žiaka, jeho pokrok vo vzdelávaní a zároveň využijeme hodnotenie na motiváciu žiakov k aktívnemu učeniu. Uvedomujeme si, že maximálna objektivita v procese hodnotenia prispieva k utváraniu pozitívnej učebnej klímy, vytvára dobré vzťahy medzi žiakmi ale aj medzi žiakom a učiteľom.

Pri hodnotení učebných výsledkov žiakov so špeciálnymi výchovno-vzdelávacími potrebami budeme brať do úvahy možný vplyv zdravotného znevýhodnenia žiaka na jeho školský výkon.

Systém hodnotenia žiakov je vnútorný dokument školy, ktorý zhromažďuje a zjednocuje všetky údaje o hodnotení a klasifikovaní žiakov na Základnej škole J. A. Komenského v Čadci.

Systém hodnotenia je rozdelený na tri časti:

**A. Systém hodnotenie prospechu pre I. stupeň - (ISCED 1)**

**B. Systém hodnotenia prospechu pre II. tupeň - (ISCED 2)
C. Systém hodnotenia a klasifikácie špeciálnych predmetov
D. Systém hodnotenia správania**

**2. Všeobecné pravidlá hodnotenia a klasifikácie**

1. Klasifikácia a hodnotenie žiakov vychádza z Metodického pokynu č.22/2011-R na hodnotenie žiakov základnej školy platného od 1.mája 2011.
<http://www.minedu.sk/data/USERDATA/Legislativa/RezortnePredpisy/2011/22_metodicky_pokyn_2011_hodnotenie%20ZS.rtf>
Tento dokument dopĺňa a upresňuje Metodický pokyn č. 22/2011-R vydaný MŠVVaŠ SR.
2. So systémom hodnotenia sú oboznámení:
 - pedagogickí a odborní zamestnanci na zasadnutí PR
 - všetci žiaci školy na triednickej hodine sú oboznámení so všeobecnými
 pravidlami hodnotenia a klasifikácie prospechu a správania, na prvej vyučovacej
 hodine každého vyučovacieho predmetu budú žiaci oboznámení s pravidlami ho-
 dnotenia a klasifikácie príslušným vyučujúcim
 rodičia na plenárnej schôdzi rodičov a podľa potreby a záujmu rodičov aj indivi-
 duálne v rámci dohodnutých konzultácií
3. Dokument je umiestnený na viditeľnom mieste vo vstupnej hale školy.
4. K systému hodnotenia sa môžu vyjadriť:
· pedagogickí a odborní zamestnanci prostredníctvom metodických orgánov
· rodičia na zasadnutí Rodičovskej rady a to prostredníctvom triednych dôverníkov
· zároveň sa k nemu môžu vyjadriť aj žiaci cestou Žiackeho parlamentu.
Opodstatnené návrhy budú prerokované na pedagogickej rade.
5. **Cieľom interného predpisu** je usmerniť postup pedagogických zamestnancov pri hodnotení a klasifikácii žiakov na základe príslušných právnych predpisov platných v čase ich vydania.
Systémom hodnotenia sa riadia záväzne všetci pedagogickí zamestnanci.
6. Zásady hodnotenia a klasifikácie sa vzťahujú na hodnotenie a klasifikáciu výchovno-vzdelávacích výsledkov v študijných predmetoch, správaní, klasifikáciu celkového prospechu žiaka, ukladaní výchovných opatrení, určovaní postupu do vyššieho ročníka, klasifikácie žiaka s vývinovými poruchami učenia.
7. **Predmetom hodnotenia** Predmetom hodnotenia vo výchovno-vzdelávacom procese sú najmä učebné výsledky žiaka, ktoré dosiahol vo vyučovacích predmetoch v súlade s požiadavkami vymedzenými v učebných osnovách, osvojené kľúčové kompetencie, ako aj usilovnosť, osobnostný rast, rešpektovanie práv iných osôb, ochota spolupracovať a správanie žiaka podľa školského poriadku.
8. Hodnotenie slúži ako prostriedok pozitívnej podpory zdravého rozvoja osobnosti žiaka.
9. V procese hodnotenia učiteľ uplatňuje primeranú náročnosť, pedagogický takt voči žiakovi, rešpektuje práva dieťaťa a správa sa voči žiakovi humánne.
10. Pri hodnotení výsledkov práce žiaka **sa postupuje v súlade** s:
	* 1. výchovno-vzdelávacími požiadavkami vzdelávacích programov,
		2. požiadavkami na rozvoj všeobecných kompetencií,
		3. učebnými plánmi, učebnými osnovami a štandardami.
11. **Pri hodnotení žiaka sa posudzujú** získané kompetencie v súlade s učebnými osnovami a schopnosť ich využívať v oblastiach:
	* 1. komunikačných schopností, najmä ústne a písomné spôsobilosti,
		2. čitateľskej gramotnosti,
		3. jazykových schopností v štátnom jazyku, v materinskom jazyku, v cudzích
		 jazykoch,
		4. digitálnych kompetencií,
		5. matematickej gramotnosti a prírodných vied,
		6. sociálnych kompetencií,
		7. multikultúrnych kompetencií,
		8. manuálnych zručností a ich využití v praktických cvičeniach,
		9. umeleckých a psychomotorických schopností,
		10. analýzy problémov a schopnosti ich riešenia,
		11. osobnostných vlastností ako porozumenie, znášanlivosť, tolerancia, priateľstvo,
		12. kontrolovania a regulovania svojho správania, ochrany svojho zdravia a životného
		 prostredia a etických princípov.
12. **Podklady na hodnotenie** výchovno-vzdelávacích výsledkov a správania žiaka získava učiteľ najmä týmito metódami, formami a prostriedkami:
13. sústavným diagnostickým pozorovaním žiaka,
14. sústavným sledovaním výkonu žiaka a jeho pripravenosti na vyučovanie,
15. rôznymi druhmi skúšok (písomné, ústne, grafické, praktické, pohybové)
 a didaktickými testami; uplatňuje aj metódy menej riadené (referáty, denníky,
 projekty, sebahodnotiace listy, dotazníky, pozorovania, portfóliá) - súbor prác
 žiaka, ktoré vypovedajú o jeho výkone,
16. analýzou výsledkov rôznych činností žiaka,
17. konzultáciami s ostatnými pedagogickými zamestnancami a podľa potreby s od-
 bornými zamestnancami zariadenia výchovného poradenstva a prevencie,
 všeobecného lekára pre deti a dorast, najmä u žiaka s trvalejšími psychickými
 a zdravotnými ťažkosťami a poruchami,
18. rozhovormi so žiakom a so zákonným zástupcom žiaka.

	1. Vo výchovno-vzdelávacom procese učitelia uskutočňujú priebežné a súhrnné hodnotenie.
	a) **Priebežné hodnotenie** uplatňujeme pri hodnotení čiastkových výsledkov a prejavov žiaka a má hlavne motivačný charakter.
	Pri priebežnom hodnotení učitelia zohľadňujú individuálne osobitosti žiakov, prihliadajú na ich momentálnu psychickú a fyzickú disponovanosť, na celkový zdravotný stav žiakov, aj nato, že žiaci mohli v priebehu klasifikačného obdobia zakolísať v učebných výkonoch aj pre inú indispozíciu.
	b) **Celkové hodnotenie** žiaka v jednotlivých vyučovacích predmetoch sa uskutočňuje na konci prvého polroka a druhého polroka v školskom roku a má čo najobjektívnejšie zhodnotiť úroveň jeho vedomostí, zručností a návykov v danom vyučovacom predmete.
	Pri určovaní stupňa prospechu v jednotlivých predmetoch hodnotí kvalita vedomostí a zručností, ktorú žiak dosiahol na konci hodnotiaceho obdobia, pričom sa prihliada na systematickosť práce počas celého obdobia. ***Stupeň prospechu sa neurčuje na základe priemeru klasifikácie za príslušné obdobie.***
	2. Vyučujúci jednotlivých predmetov budú informovať triednych učiteľov o stave hodnotenia žiakov príslušnej triedy. Upozornia najmä na prípady zaostávania prospechu žiakov a nedostatky v ich správaní. Triedni učitelia predložia súhrnnú informáciu o hodnotení žiakov svojej triedy na zasadnutí PR a v prípade mimoriadneho zhoršenia prospechu alebo správania žiaka bezprostredne preukázateľným spôsobom o tejto skutočnosti informujú zákonného zástupcu žiaka.
	3. Za hodnotenie vyučovacieho predmetu je zodpovedný učiteľ konkrétneho predmetu.
	Hodnotí podľa kritérií uvedených v tomto dokumente, s ktorými zoznámi žiakov preukázateľným spôsobom na začiatku školského roka.
	4. Učiteľ oznamuje žiakovi výsledok každého hodnotenia a posúdi klady a nedostatky hodnotených prejavov a výkonov. Po ústnom skúšaní učiteľ oznámi žiakovi výsledok ihneď. Výsledky hodnotenia písomných a grafických prác a praktických činností oznámi žiakovi a predloží k nahliadnutiu najneskôr do 10 dní.
	5. Učiteľ vedie evidenciu o každej klasifikácii a hodnotení žiaka v klasifikačnom zázname, v elektronickej žiackej knižke a v žiackej knižke, ktorú je žiak povinný predložiť učiteľo-vi k zápisu známky alebo slovného hodnotenia. Učiteľ nezodpovedá za to ak žiak nepred-loží žiacku knižku k zápisu klasifikácie alebo hodnotenia. Toto zapíše dodatočne na po-žiadanie žiaka. Prípady častého zabúdania žiackej knižky oznámi vyučujúci triednemu učiteľovi a ten následne upovedomí zákonných zástupcov žiaka.
	V priebehu školského roka zaznamenáva výsledky žiaka a jeho prejavy najmä preto, aby mohol žiakovi poskytovať spätnú väzbu a usmerňovať výchovno-vzdelávací proces žiaka v zmysle jeho možností rozvoja a informovať zákonných zástupcov žiaka. Zákonní zástupcovia majú možnosť informovať sa o prospechu a správaní svojho dieťaťa osobne po vzájomnej dohode s vyučujúcim v mimovyučovacom čase, prípadne v čase plánova-ných rodičovských konzultácií.
	6. Žiak je skúšaný ústne, písomne alebo prakticky v polročnom hodnotiacom období najmenej dvakrát z predmetu, ktorý sa vyučuje 1-2 hod. týždenne a najmenej trikrát z predmetu, ktorý sa vyučuje 3 a viac hodín v týždni. V polročnom hodnotiacom období musí byť aspoň jedna skúška ústna pred triedou, s výnimkou žiakov so špeciálnymi výchovno-vzdelávacími potrebami.
	7. Písomné práce a ďalšie druhy skúšok rozvrhne učiteľ rovnomerne na celý školský rok. Pravidelným rozvrhnutím hodnotiacich činností zabráni preťažovaniu žiaka. Písomné práce archivuje do konca príslušného školského roka. V spolupráci so žiakom a triednym učiteľom rozhodne o tom, ktoré práce budú zaradené do portfólia žiaka
	8. Termín na vykonanie písomnej skúšky, ktorá má trvať viac ako 25 minút, zapíše vyučujúci do plánu písomných prác, ktorý je v zborovni. V jednom dni môže žiak robiť len jednu skúšku uvedeného charakteru.
	9. Podkladom pre celkové hodnotenie vyučovacieho predmetu sú:
		1. známky alebo slovné hodnotenie za ústne odpovede,
		2. známky alebo slovné hodnotenie za písomné práce, didaktické testy, grafické práce,
		 praktické práce, pohybové činnosti,
		3. posúdenie prejavov žiaka podľa čl. 2, ods. 7-11 tohto predpisu
	10. Hodnotenie žiaka v náhradnom termíne je možné na základe rozhodnutia riaditeľky školy po prerokovaní v PR pre závažné objektívne príčiny, ktorými sú najmä zdravotné dôvody. Žiak môže byť klasifikovaný v náhradnom termíne, ak v predmete, ktorý sa vyučuje 1 hodinu týždenne vymešká 30% odučených hodín a v predmetoch s vyššou týždennou časovou dotáciou 50% odučených hodín aj z iných ako zdravotných dôvodov.
	11. Prospech žiaka v jednotlivých vyučovacích predmetoch sa klasifikuje týmito stupňami:

 1 – výborný,

 2 – chválitebný,

 3 – dobrý,

 4 – dostatočný,

 5 – nedostatočný.

* 1. Prospech z jednotlivých vyučovacích predmetov sa pre prípravný ročník, nultý ročník, prvý ročník až štvrtý ročník základnej školy môže hodnotiť slovne stupňami:
1. dosiahol veľmi dobré výsledky,
2. dosiahol dobré výsledky,
3. dosiahol uspokojivé výsledky,
4. dosiahol neuspokojivé výsledky.
5. Správanie žiaka sa klasifikuje týmito stupňami:
6. – veľmi dobré,
7. – uspokojivé,
8. – menej uspokojivé,
9. – neuspokojivé.

**3. Systém hodnotenia a klasifikácie jednotlivých predmetov**

**A. Systém hodnotenie prospechu pre I. stupeň - (ISCED 1)**

Skratky používané pre jednotlivé predmety 1. stupňa:

SJL - slovenský jazyk a literatúra MAT - matematika

CUJ - prvý cudzí jazyk INF - informatika

PRI - prírodoveda PRV - pracovné vyučovanie

PRO - prvouka VYV - výtvarná výchova

VLA - vlastiveda HUV - hudobná výchova

ETV - etická výchova TSV - telesná a športová výchova

NAV - náboženská výchova

Prehľad o spôsobe hodnotenia konkrétnych predmetov v jednotlivých ročníkoch 1. stupňa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Roč. | SJL | CUJ | PRI | PRO | VLA | ETV | NAV | MAT | INF | PRV | VYV | HUV | TSV |
| 1. | K | S |  | K |  | S | S | K |  |  | S | S | S |
| 2. | K | S |  | K |  | S | S | K |  |  | S | S | S |
| 3. | K | K | K |  | K | S | S | K | S | S | S | S | S |
| 4. | K | K | K |  | K | S | S | K | S | S | S | S | S |

K – hodnotenie klasifikáciou S – slovné hodnotenie

Metódy, formy a prostriedky získavania podkladov na hodnotenie **výchovno-vzdelávacích** výsledkov žiakov:

* sústavné sledovanie výkonu a pripravenosti žiaka na vyučovanie
* počas celého roka priebežne hodnotiť známkou alebo pochvalou aktivitu žiakov na hodinách,
* prácu na dobrovoľných úlohách, tvorivosť a vlastné námety žiakov na spestrenie vyučovacích hodín
*

Predmet: **Slovenský jazyk a literatúra** Spôsob hodnotenia: **klasifikácia**

Klasifikačná stupnica pre písanie diktátov v 1. – 4. ročníku

|  |  |
| --- | --- |
| Známka | Počet chýb |
| 1 | 0 – 1 |
| 2 | 2 – 4 |
| 3 | 5 – 7 |
| 4 | 8 – 10 |
| 5 | 11 a viac |

Klasifikačná stupnica pre písanie kontrolných prác v 1. – 4. ročníku

|  |  |
| --- | --- |
| Známka | Percentuálna úspešnosť |
| 1 | 100 – 90 % |
| 2 | 89 – 80 % |
| 3 | 79 – 55 % |
| 4 | 54 – 30 % |
| 5 | 29 % a menej |

**1. ročník**

|  |  |
| --- | --- |
| Diktát č. | Zameranie |
| 1 | Opakovanie učiva z 1. ročníka ZŠ |

* počet plnovýznamových slov v diktáte: 10 – 15

Počas celého roka hodnotiť:

* odpis písaného textu a prepis tlačeného textu podľa potreby,
* od druhého polroka priebežne zaraďovať pracovné listy zamerané na čítanie s porozumením minimálne 3 PL, PL hodnotiť známkou s prihliadnutím k individualitám žiaka,
* čítanie – žiaci sú ústne skúšaní z čítania, ktoré je zamerané na techniku čítania a porozumenie textu, v každom polroku bude každý žiak ústne vyskúšaný minimálne 4-krát.

**2. ročník**

|  |  |
| --- | --- |
| Diktát č. | Zameranie |
| 1 | Opakovanie učiva z 1. ročníka ZŠ |
| 2 | Hláska a písmeno (ch, dz, dž) |
| 3 | Samohláska ä |
| 4 | Dvojhlásky |
| 5 | Tvrdé spoluhlásky |
| 6 | Opakovanie učiva za 1. polrok |
| 7 | Mäkké spoluhlásky |
| 8 | Slabiky di, ti, ni, li, de, te, ne, le |
| 9 | Vety |
| 10 | Opakovanie učiva z 2. ročníka |

* počet plnovýznamových slov v diktáte: 20 – 30

Počas roka podľa potreby zaraďovať:

* pravopisné cvičenia, hodnotiť stupnicou pre písanie diktátov,
* odpisy a prepisy textov, hodnotiť stupnicou pre písanie diktátov,
* vypracovať minimálne dva PL zamerané na gramatické učivo, hodnotiť stupnicou pre písanie kontrolných prác,
* čítanie – žiaci sú ústne skúšaní z čítania, ktoré je zamerané na techniku čítania a porozumenie textu, v každom polroku bude každý žiak ústne vyskúšaný minimálne 4-krát,
* pracovné listy zamerané na čítanie s porozumením – hodnotiť známkou s prihliadnutím k individualitám žiaka.

**3. ročník**

|  |  |
| --- | --- |
| Diktát č. | Zameranie |
| 1 | Opakovanie učiva 2. ročníka |
| 2 | Slová s l, ĺ, r, ŕ |
| 3 | Vybrané slová po b |
| 4 | Vybrané slová po m |
| 5 | Vybrané slová po p |
| 6 | Opakovanie učiva za 1. polrok |
| 7 | Vybrané slová po r, s |
| 8 | Vybrané slová po v, z |
| 9 | Slovné druhy |
| 10 | Opakovanie učiva z 3. ročníka ZŠ |

* počet plnovýznamových slov v diktáte: 30 – 40

Počas roka:

* každý žiak bude 2-krát vyskúšaný ústne
* zaradiť 3 kontrolné práce, hodnotiť stupnicou pre písanie kontrolných prác,
* pravopisné cvičenia, zaradiť podľa potreby, hodnotiť stupnicou pre písanie diktátov,
* napísať 1 slohovú prácu (opis predmetu), hodnotiť známkou (vystihnutie hlavných znakov, zachovanie postupnosti, práca podľa osnovy),
* čítanie – žiaci sú ústne skúšaní z čítania, ktoré je zamerané na techniku čítania a porozumenie textu, minimálne 6-krát za školský rok, hodnotiť známkou,
* každý žiak bude 2-krát hodnotený známkou z reprodukcie textu (umelecký a náučný text).

**4. ročník**

|  |  |
| --- | --- |
| Diktát č. | Zameranie |
| 1 | Opakovanie učiva 3. ročníka |
| 2 | Vybrané slová po b, m |
| 3 | Vybrané slová po p, r |
| 4 | Vybrané slová po s, v, z |
| 5 | Spodobovanie |
| 6 | Opakovanie učiva za 1. polrok |
| 7 | Vlastné podstatné mená |
| 8 | Ohybné slovné druhy |
| 9 | Neohybné slovné druhy |
| 10 | Opakovanie učiva zo 4. ročníka ZŠ |

* počet plnovýznamových slov v diktáte: 40 – 50

Počas roka:

* každý žiak bude 2-krát vyskúšaný ústne
* zaradiť 3 kontrolné práce, hodnotiť stupnicou pre písanie kontrolných prác,
* pravopisné cvičenia, zaradiť podľa potreby, hodnotiť stupnicou pre písanie diktátov,
* sloh – 1-krát hodnotiť verbálny prejav – reprodukcia udalosti zo života detí (dodržanie časovej postupnosti, tvorenie jednoduchých viet),

1 – krát hodnotiť písomný prejav – opis osoby (vystihnutie vonkajších znakov osoby, snaha o vystihnutie charakterových vlastností),

* čítanie – žiaci sú ústne skúšaní z čítania, ktoré je zamerané na techniku čítania a porozumenie textu, tempo čítania, melódiu vety) minimálne 6-krát za školský rok, hodnotiť známkou,
* každý žiak bude 2-krát hodnotený známkou z reprodukcie textu (umelecký a náučný text).

Predmet: **Matematika**  Spôsob hodnotenia: **klasifikácia**

Klasifikačná stupnica pre písanie kontrolných prác v 1. – 4. ročníku

|  |  |
| --- | --- |
| Známka | Percentuálna úspešnosť |
| 1 | 100 – 90 % |
| 2 | 89 – 80 % |
| 3 | 79 – 55 % |
| 4 | 54 – 30 % |
| 5 | 29 % a menej |

Hodnotenie slovných úloh: jednoduchá slovná úloha – 3 body

 zložená slovná úloha – 4 body

**1. ročník**

|  |  |
| --- | --- |
| Písomná práca č. | Zameranie |
| 1 | Numerácia v prvej desiatke |
| 2 | Numerácia v druhej desiatke |
| 3 | Opakovanie celoročného učiva |

Počas celého školského roka budú vedomosti žiakov priebežne overované prácami krátkeho rozsahu podľa potreby. Práce budú klasifikované.

Zameranie: porovnávanie čísel, číselný rad, numeráciu, sčítanie a odčítanie, slovné úlohy, rozklad čísel.

**2. ročník**

|  |  |
| --- | --- |
| Písomná práca č. | Zameranie |
| 1 | Sčítanie a odčítanie do 20 s prechodom cez 10 |
| 2 | Sčítanie a odčítanie do 100 bez prechodu cez 10 |
| 3 | Sčítanie a odčítanie do 100 s prechodom cez 10 |
| 4. | Opakovanie učiva 2. ročníka |

Do písomných prác zaraďovať učivo z geometrie.

Počas celého školského roka budú vedomosti žiakov priebežne overované prácami krátkeho rozsahu podľa potreby. Práce budú klasifikované.

**3. ročník**

|  |  |
| --- | --- |
| Písomná práca č. | Zameranie |
| 1 | Násobenie a delenie v obore do 100 |
| 2 | Sčítanie a odčítanie v obore prirodzených čísel do 1 000 |
| 3 | Sčítanie a odčítanie v obore prirodzených čísel do 10 000 |
| 4 | Opakovanie celoročného učiva |

Do písomných prác zaraďovať aktuálne učivo z geometrie.

Počas celého školského roka budú vedomosti žiakov priebežne overované prácami krátkeho rozsahu podľa potreby. Práce budú klasifikované.

**4. ročník**

|  |  |
| --- | --- |
| Písomná práca č. | Zameranie |
| 1 | Násobenie a delenie v obore násobilky |
| 2 | Opakovanie polročného učiva 4. ročníka |
| 3 | Sčítanie a odčítanie v obore prirodzených čísel do 10 000 |
| 4 | Opakovanie celoročného učiva 4. ročníka |

Do všetkých písomných prác zaraďovať aktuálne učivo z geometrie.

Počas celého školského roka budú vedomosti žiakov priebežne overované prácami krátkeho rozsahu podľa potreby. Práce budú klasifikované.

Predmet: **Cudzí jazyk -** Spôsob hodnotenia: **slovne –** v 1. a 2. ročníku

 **klasifikácia –** v 3. a 4. ročníku

|  |  |
| --- | --- |
| Známka | Percentuálna úspešnosť |
| 1 | 100 – 90 % |
| 2 | 89 – 80 % |
| 3 | 79 – 55 % |
| 4 | 54 – 30 % |
| 5 | 29 % a menej |

**1. a 2. ročník**

na hodnotenie používať symboly (pečiatky).

Kritériá hodnotenia: - snaha,

 - aktivita a práca na hodine,

 - zlepšenie osobných výkonov.

**3. ročník:**

klasifikovať známkou podľa stupnice:

* 1-krát čítanie jednoduchých viet alebo krátkeho textu,
* minimálne 3 krátke samostatné práce zo slovnej zásoby,
* projekt na tému „Toto som ja“ (spracovanie projektu, prezentácia projektu).

**4. ročník:**

Počas roka hodnotiť:

* 2-krát čítanie krátkeho textu,
* 2-krát projekt na tému podľa výberu (spracovanie projektu, prezentácia projektu),
* krátke samostatné práce zo slovnej zásoby.

Predmet: **Prvouka**  Spôsob hodnotenia: **klasifikácia**

|  |  |
| --- | --- |
| **1. ročník** (minimálne) | **2. ročník** (minimálne) |
| 2-krát písomná práca | 2-krát písomná práca |
| 2-krát ústna odpoveď | 2-krát ústna odpoveď |
| 1 referát alebo projekt | 1 referát alebo projekt |

Kritériá hodnotenia projektov alebo referátov: - obsah,

 - grafické spracovanie,

 - nápaditosť,

 - prezentácia.

Predmet: **Prírodoveda**  Spôsob hodnotenia: **klasifikácia**

|  |  |
| --- | --- |
| **3. ročník** (minimálne) | **4. ročník** (minimálne) |
| 2-krát písomná práca | 2-krát písomná práca |
| 2-krát ústna odpoveď | 2-krát ústna odpoveď |
| 1 referát alebo projekt | 2 referáty alebo projekty |

Kritériá hodnotenia projektov alebo referátov: - obsah,

 - grafické spracovanie,

 - nápaditosť,

 - prezentácia.

Predmet: **Vlastiveda**  Spôsob hodnotenia: **klasifikácia**

|  |  |
| --- | --- |
| **3. ročník** (minimálne) | **4. ročník** (minimálne) |
| 2-krát písomná práca | 2-krát písomná práca |
| 2-krát ústna odpoveď | 2-krát ústna odpoveď |
| 1 referát alebo projekt | 1 referát alebo projekt |

Kritériá hodnotenia projektov alebo referátov: - obsah,

 - grafické spracovanie,

 - nápaditosť,

 - prezentácia.

Predmet: **Výtvarná výchova**  Spôsob hodnotenia: **slovné**

Každému žiakovi ohodnotiť minimálne 4 práce za školský rok. Hodnotenie má predovšetkým pozitívne motivovať žiaka a má brať ohľad na jeho schopnosti, nadanie, ambície a vkus.

Kritériá hodnotenia: - zvládnutie výtvarnej techniky,

 - originalita prevedenia,

 - snaha,

 - prístup k práci,

 - osobnostné predpoklady,

 - umelecký dojem,

 - prístup k plneniu povinností (nosenie pomôcok),

 **-** vytrvalosť, vynakladanie úsilia, schopnosť dokončiť prácu.

Na záver školského roka si žiaci na základe sebahodnotenia vyberú prácu, ktorú pokladajú za najvydarenejšiu.

Predmet: **Telesná a športová výchova \_\_\_\_\_\_\_\_\_\_\_\_\_** Spôsob hodnotenia: **slovné**

Hodnotenie má predovšetkým pozitívne motivovať žiaka a má brať ohľad na jeho schopnosti a možnosti.

Kritériá hodnotenia: - snaha

 - osobný výkonnostný rast vo výkonnostných testoch

 - športové správanie

 - aktivita

 - kladný prístup k pohybovým aktivitám

 - prístup k plneniu povinností (nosenie cvičebných úborov)

Predmet: **Hudobná výchova**  Spôsob hodnotenia: **slovné**

Charakter hudobnej výchovy vyžaduje hodnotiť postoj žiaka k hudbe, jeho formujúce sa názory na svet, ktorý ho obklopuje, jeho estetické úsudky, snahu vzdelávať sa v hudbe a zlepšovať svoje hudobné prejavy. Pri hodnotení neklásť hlavný dôraz na spevácke výkony, ale záujem o predmet.

Kritériá hodnotenia:

– záujem o hudobné činnosti a o hudobné umenie v rámci vzdelávacích úloh,

– schopnosť spolupracovať pri kolektívnych hudobných prejavoch,

– schopnosť posúdiť svoj výkon (hudobné prejavy a vedomosti) a výkon spolužiakov,

– aktivita a prístup k hudobným činnostiam a k poznávaniu umenia.

Predmet: **Informatika \_\_\_\_\_\_\_\_\_\_\_\_\_\_\_\_\_\_\_\_\_** Spôsob hodnotenia: **slovné**

Žiak je hodnotený za zvládnutie zadanej úlohy najmenej 4-krát počas školského roka.

Kritériá hodnotenia: - osvojenie základných zručností v používaní počítača

 - samostatnosť

 - miera učiteľovej pomoci

Predmet: **Etická výchova** Spôsob hodnotenia: **slovné**

Kritériá hodnotenia: - schopnosť spolupracovať

 - empatia

- iniciatíva

 - sebahodnotenie

Predmet: **Pracovné vyučovanie**  Spôsob hodnotenia: **slovné**

V predmete hodnotíme predovšetkým pozitívny vzťah k práci a zodpovednosť za kvalitu svojich i spoločných výsledkov práce.

Kritériá hodnotenia:

* osvojenie základných pracovných zručností a návykov z rôznych pracovných oblastiach,
* organizácia a plánovania práce a používanie vhodných nástrojov, náradia a pomôcok pri práci,
* vytrvalosť a sústavnosť pri plnení zadaných úloh,
* uplatňovanie tvorivosti .a vlastných nápadov pri pracovnej činnosti a vynakladanie úsilia na dosiahnutie kvalitného výsledku,
* vzťah k práci človeka, technike a životnému prostrediu.

**B. systém hodnotenia prospechu na 2. stupni ZŠ (ISCED 2)**

Predmet: **Slovenský jazyk a literatúra** (SJL) Spôsob hodnotenia**: klasifikácia**

Predmet SJL pozostáva z dvoch zložiek: slovenský jazyk a sloh, literatúra. Obe tieto zložky sú súčasťou priebežného i celkového hodnotenia žiakov. (V 5.ročníku je podľa inovovaného ŠVP pridaná 1 vyučovacia hodina zameraná na prácu s textom, rozvíjanie čitateľskej gramotnosti, čítania s porozumením- hodina Čítania. Táto zložka SJL je súčasťou klasifikácie tak, ako SJ a sloh a literatúra.)

Harmonogram písomných prác zo SJL (slohové práce)

|  |  |  |  |  |  |
| --- | --- | --- | --- | --- | --- |
| Ročník: | Vstupná pís. práca | 1.písomná práca mesiac/zameranie | 2.písomná práca mesiac/zameranie | 3.písomná práca mesiac/zameranie | Výstupná pís. práca |
|  5. | Vstupný test | Rozprávanie s prvkami opisu (V.- VI. mesiac)  | \_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_ | Výstupný test |
|  6. | Vstupný test | Jednoduchy opis (XI.- XII.) | Rozpávanie s priamou rečou ( IV.-V.) | \_\_\_\_\_\_\_\_\_\_\_\_\_\_\_ | Výstupný test |
|  7. | Vstupný test | Umelecký opis (XII.) | Charakteristika(IV.) | \_\_\_\_\_\_\_\_\_\_\_\_\_\_\_ | Výstupný test |
|  8. | Vstupný test | Slávnostný prejav (XII.) | Úvaha ( II.) | \_\_\_\_\_\_\_\_\_\_\_\_\_\_\_ | Výstupný test |
|  9. | Vstupný test | Výklad (XII) | Životopis( IV.) | \_\_\_\_\_\_\_\_\_\_\_\_\_\_\_ | Výstupný test |

**Poznámka:** Poradie písomných prác si určuje vyučujúci podľa individuálnych daností žiakov v triede.

Vstupná písomná práca vo forme testu je zameraná na opakovanie z predchádzajúceho ročníka a realizuje sa vždy po dôkladnom zopakovaní v mesiaci október. (9.roč. skôr). Táto býva klasifikovaná. Výstupná písomná práca sa realizuje na konci školského roka v  mesiaci jún a je overením vedomostí a poznatkov z učiva príslušného školského roku. Tieto písomné práce sú klasifikované. Je však na uvážení učiteľa, či daný výstupný test bude realizovať, nakoľko nie je povinný.

**Písomné slohové práce** sú hodnotené podľa Inovovaného štátneho vzdelávacieho programu, pozri internetový odkaz (strana 67- 69):

[**http://www.statpedu.sk/sites/default/files/dokumenty/inovovany-statny-vzdelavaci-program/sjl\_nsv\_2014.pdf**](http://www.statpedu.sk/sites/default/files/dokumenty/inovovany-statny-vzdelavaci-program/sjl_nsv_2014.pdf)

Platí stupnica: 100 - 90 % -1

 89 - 75% -2

 74 - 50% -3

 49 - 30% - 4

 29% a menej - 5

Kontrolné diktáty

|  |  |
| --- | --- |
| **Ročník:** | Termín/zameranie |
| **1.diktát:** | **2.diktát:** | **3.diktát:** | **4.diktát** | **5.diktát** |
| 5. | Opakovanie z ISCED 1 (X.mesiac) | Podstatné mená (III.) | Prídavné mená(IV.) | Slovesá(VI.) | \_\_\_\_\_\_\_\_\_\_\_ |
|  6. | Opakovanie učiva z 5.roč. (X.) | Prídavné mená (XII.) | Slovesá(III.) | Opakovanie učiva zo 6. Roč.(V.- VI.) | \_\_\_\_\_\_\_\_\_\_\_\_ |
|  7. | Vstupný – neklasifikovaný (X.) | Cudzie slová(XI.) | Prídavné mená (I.) | Číslovky(IV.) | Opakovanie 6.a 7.ročníka (VI.) |
| 8. | Vstupný – neklasifikovaný (X.) | Zvieracie podstatné muž.rodu mená (X.) | Podst. mená mužs. rodu zakončené na –r,-l, cudzie nesklonné podst. mená (XI.) | Zámená (XII.) | Jednoduché súvetie(V.- VI.) |
| 9.- | Vstupný – neklasifikovaný (IX.) | Interpunkcia v jednoduchej vete(X.) | Skloňovanie ohybných slovných druhov(XII.) | Interpunkcia v jednoduchom súvetí ( III.) | Zhrnutie učiva (VI.) |

Klasifikačná stupnica pre písanie diktátov v  5.- 9. ročníku

|  |  |
| --- | --- |
| Známka | Počet chýb |
| 1 | 0 - 1 |
| 2 | 2 - 3 |
| 3 | 4 - 7 |
| 4 | 8 - 10 |
| 5 | 11 a viac  |

Popri pevne stanovených a povinných písomných prácach a kontrolných diktátoch sú súčasťou klasifikácie i **ďalšie formy skúšania**.

 V priebehu školského roka budú písané *priebežne päťminútovky, previerky, testy* , ktoré majú odzrkadliť získané vedomosti v jednotlivých **tematických celkoch.** Tieto budú hodnotené známkou ak sú žiakom vopred oznámené.(Forma preverenia vedomostí z tematického celku je na uvážení učiteľa.) V prípade neohlásenia písomného skúšania vopred, bude táto forma slúžiť len ako informácia pre učiteľa o stave vedomostí žiakov, a teda nebude hodnotená známkou, ale len počtom bodov alebo percentami.

(Za tematický celok je považovaná napr. časť tvaroslovia – zhrnutie učiva o podstatných menách: ich pravopis, gramatické kategórie, skloňovanie, vzory.)

 Po prebratom gramatickom jave budú hodnotené známkou *pravopisné cvičenia*, ktoré však môžu byť súčasťou previerky alebo kratšej písomnej formy skúšania, ale môžu byť pripravené aj samostatne. Tieto učiteľ vopred žiakom oznámi.

 *Nácvičné diktáty,* ktoré slúžia na precvičenie gramatických javov a ako príprava na kasifikovaný kontrolný diktát , známkované nebudú.

 *Ústne skúšanie, odpoveď*  - každý žiak bude absolvovať minimálne 1 klasifikovanú odpoveď z predmetu za polrok. Ústna odpoveď preveruje úroveň kompetencií žiaka v rámci daných tematických celkov učebného plánu.

V rámci ústnych odpovedí bude žiak dvakrát ročne skúšaný z prednesu poézie alebo prózy spamäti, z ukážky, ktorú mu určí vyučujúci. Táto bude hodnotená známkou.

 Súčasťou celkového hodnotenia žiakov bude i vypracovanie *1 ľubovoľného projektu,* ktorý bude taktiež hodnotený známkou. Táto bude syntézou grafického prevedenia a verbálnej prezentácie projektu

Forma projektu a tematické zameranie bude závisieť od výberu a dohody učiteľa so žiakom.

 Na tento školský rok si stanovila PK SJL stupnicu na hodnotenie kratších foriem písomného skúšania z jednotlivých tematických celkov z oboch zložiek SJL, s možnosťou prispôsobiť stupnicu vedomostnej úrovni žiakov, takúto: 100 - 92 % - 1

 91 - 80% - 2

 79 - 65% - 3

 64 - 50% - 4

 49 a menej - 5

Zaujímavou a účinnou metódou hodnotenia je sebahodnotenie žiaka a hodnotenie jeho výkonu ostatnými žiakmi verbálne.

Predmet: **Matematika** (MAT)Spôsob hodnotenia: **klasifikácia**

* **Písomné skúšanie:**
	+ **tematické písomné práce** písané po každom tematickom celku v každom ročníku v rozsahu 2 hodín (1 hodina vypracovanie, 1 hodina analýza), hodnotené známkou,
	+ **krátke kontrolné práce** obsahujúce úlohy z krátkeho úseku učiva. Ich cieľom je zistiť, do akej miery žiaci pochopili učivo, zistiť typické chyby a individuálne nedostatky, hodnotené budú známkou,
	+ **algopretek** zaradený k tematickým celkom, v ktorých je potrebné zautomatizovať a zafixovať algoritmus, je hodnotený známkou, (predovšetkým témy: delenie prirodzených čísel, číselný výraz v obore desatinných a racionálnych čísel, riešenie rovníc, ...).

 **Stupnica hodnotenia písomných prác:**

100 % - 90 % - 1

91 % - 80 % - 2

79 % - 60 % - 3

59 % - 40 % - 4

39 % a menej - 5

* **Projekt, referát** – jeden za školský rok hodnotený známkou, ktorá bude odrážať úroveň realizácie, splnenie požiadaviek zadaných vyučujúcim, spôsob a samostatnosť prezentácie práce, odpovedí na prípadné otázky.
* **Ústna odpoveď** – minimálne jedna za klasifikačné obdobie, hodnotená známkou. Rozsah ústneho skúšania je 5-10 minút.
* **Slovné hodnotenie**, ktoré sa môže realizovať ústnou pochvalou pred kolektívom, ale i konštruktívnou kritikou. Učiteľ môže vyzdvihnúť žiakove klady, ale zároveň citlivo poukázať na prípadné nedostatky a chyby, povzbudiť, usmerniť prácu žiakov s cieľom zlepšiť ich výkony. Hodnotí nielen vedomosti a schopnosti, ale aj úsilie žiaka a svedomitosť, aktivitu, tvorivosť, samostatnosť.
* Uplatňovať budeme aj **sebahodnotenie** žiaka a **hodnotenie** jeho výkonu **ostatnými žiakmi.**
* Súčasťou celkového hodnotenia predmetu bude aj hodnotenie **prístupu žiaka** k učebnej činnosti na vyučovaní, domáca príprava, vedenie zošita, plnenie zadaných úloh.

Pravidlá algopreteku:

* + Algopretek je monotematicky zameraný matematický pretek - je venovaný jednej špecifickej časti matematiky, v ktorej ide o naučenie a precvičenie algoritmu.
* Je podľa náročnosti rozdelený do kategórii ktoré označujeme od najjednoduchšej – základnej po najťažšiu.
* Algopretek má vopred stanovený počet etáp. Ten určí učiteľ, ešte pred začiatkom súťaže. Na jednej hodine sa píše najviac jedna etapa.
* Počas jednej etapy môže každý žiak riešiť toľko kategórií koľko stihne.
* Hodnotí sa počet správne vyriešených úloh v jednotlivých etapách. Pre učiteľa je však dôležitý aj postup. Prípadné chyby v postupe sa dajú vďaka vhodne zvolenej náročnosti jednotlivých etáp včas odhaliť.
* Po ukončení riešenia úloh každej etapy majú žiaci priestor na otázky.
* Pred začiatkom písania učiteľ vyhodnotí predchádzajúcu etapu.
* Každá etapa je bodovo ohodnotená a body učiteľ zakresľuje do tabuľky tvoriacej stĺpcový diagram. V rámci celej triedy je takto možné posudzovať úroveň osvojenia si poznatkov jednotlivými žiakmi. Pre žiakov je tento spôsob hodnotenia veľmi zaujímavý a zo skúsenosti možno povedať, že aj obľúbený. Po poslednej etape je celý algopretek ohodnotený známkou.
* Výhodou je aj sebahodnotenie zo strany žiakov, pretože po prípadnom neúspechu v etape presne vedia, aký „ typ príkladu“ sa treba doučiť, docvičiť.

Predmet: **Fyzika (FYZ)** Spôsob hodnotenia: **klasifikácia**

* **Tematické písomné testy** v rozsahu najviac jednej vyučovacej hodiny hodnotené známkou

|  |  |  |
| --- | --- | --- |
| **Ročník** | **Téma** | **Termín (orientačne)** |
| **6** | Vlastnosti kvapalín, plynov a pevných látok | október |
|  | Fyzikálne veličiny  | marec |
|  | Magnetické vlastnosti látok | apríl |
|  | Elektrické javy | jún |
| **7** | Sila  | október |
|  | Pohybové účinky sily | november |
|  | Tlak, trenie | január |
|  | Pohyb | marec |
|  | Správanie telies v kvapalinách a plynoch | máj |
| **8** | Práca, výkon, polohová a pohybová energia telesa | september |
|  | Vnútorná energia, teplo, zmeny skupenstva | december |
|  | Elektrický prúd | máj |
| **9** | Šírenie a odraz svetla | október |
|  | Lom a rozklad svetla | november |
|  | Akustika | január |
|  | Astronómia | február |
|  | Energia v prírode, technike a spoločnosti | máj |

* **Jedna ústna odpoveď** za klasifikačné obdobie hodnotená známkou, kde sa bude hodnotiť
	+ schopnosť charakterizovať používané fyzikálne veličiny
	+ schopnosť vysvetliť jednoduché fyzikálne javy
	+ vedieť používať získané vedomosti v praxi, resp. vysvetliť ich využitie
	+ vedieť realizovať a vysvetliť jednoduché pokusy
* **Praktické aktivity** budú hodnotené známkou, okrem prvej v 6.ročníku. Známka bude vychádzať zo súčtu bodov získaných za jednotlivé časti aktivity: príprava, realizácia, záver, formálna stránka zápisu z realizácie aktivity.

|  |  |  |
| --- | --- | --- |
| **Ročník** | **Téma** | **Termín (orientačne)** |
| **6** | Meranie hmotnosti na rovnoramenných váhach | december |
| Sledovanie a grafické spracovanie závislosti zmeny teploty kvapaliny v čase | marec |
| **7** | Výpočet tlaku pôsobiaceho na podlahu (stojím, sedím na stoličke) | november |
| Priemerná rýchlosť nerovnomerného pohybu  | marec |
| Experimentálne určenie hustoty kvapaliny | máj |
| **8** | Urč teplo prijaté vodou pri tepelnej výmene | október |
| Meranie elektrického prúdu a napätia v obvode | marec |
| Určenie elektrického odporu rezistora | apríl |
| **9** | Zobrazenie predmetu rovinným zrkadlom | október |
| Určenie ohniskovej vzdialenosti spojnej šošovky, zobrazovanie spojnou šošovkou | november |
| Určenie pevnej látky, z ktorej je zhotovené teleso pomocou mernej tepelnej kapacity | apríl |

* **Referát, projekt** podľa zadania vyučujúceho – jeden za školský rok, hodnotený známkou, ktorá bude odrážať úroveň realizácie, splnenie požiadaviek zadaných vyučujúcim, spôsob a samostatnosť prezentácie práce

Predmet: **Informatika** (INF)Spôsob hodnotenia: **klasifikácia**

* **Praktické testy** hodnotené známkou. Známka bude stanovená na základe získaného počtu bodov za jednotlivé úlohy v teste. Zvyčajne 2 testy za jedno klasifikačné obdobie.
* **Teoretické testy** hodnotené známkou. Známka bude stanovená na základe získaného počtu bodov za jednotlivé úlohy v teste. Najviac jeden test za klasifikačné obdobie.
* **Projekt –** vypracovaný podľa požiadaviek zadaných učiteľom a odprezentovaný pred spolužiakmi –spravidla jeden za školský rok. Jednotlivé časti spracovania a prezentovania projektu budú obodované. Získané body vyučujúci pretransformuje do známky.
* **Autotest -** vyhodnocovaný frontálne a žiaci si svoje nedostatky hneď aj doplnia, resp. opravia, hodnotený slovne.
* **Slovné hodnotenie**, ktoré sa môže realizovať ústnou pochvalou pred kolektívom, ale i konštruktívnou kritikou. Učiteľ môže vyzdvihnúť žiakove klady, ale zároveň citlivo poukázať na prípadné nedostatky a chyby, povzbudiť, usmerniť prácu žiakov s cieľom zlepšiť ich výkony. Hodnotí nielen vedomosti a schopnosti, ale aj úsilie žiaka a svedomitosť, aktivitu, tvorivosť, samostatnosť.
* **Sebahodnotenie –** budeme uplatňovať aj tento spôsob hodnotenia, rovnako aj hodnotenie výkonu spolužiakmi.
* Súčasťou celkového hodnotenia predmetu bude aj hodnotenie **prístupu žiaka** k učebnej činnosti na vyučovaní, plnenie zadaných úloh.

**Stupnica hodnotenia praktických, teoretických testov a projektov:**

100 % - 90 % - 1

91 % - 80 % - 2

79 % - 60 % - 3

59 % - 40 % - 4

39 % a menej - 5

Predmet: **Cudzí jazyk** (ANJ, NEJ, RUJ) Spôsob hodnotenia: **klasifikácia**

 Učiteľ v priebehu školského roka zaznamenáva dosiahnutú úroveň každého žiaka. Nerozlišuje dobrých a zlých, úspešných a neúspešných. Práce a výstupy žiakov hodnotí rôznymi spôsobmi a s využitím rôznych metód.

1. **Slovné hodnotenie**, ktoré sa bude realizovať ústnou pochvalou pred kolektívom, ale i konštruktívnou kritikou. Učiteľ vyzdvihne žiakove klady, ale zároveň citlivo poukáže na prípadné nedostatky a chyby, povzbudí, usmerní prácu žiakov s cieľom zlepšiť ich výkony.

2. **Písomné skúšanie –** Ide o priebežné písomné skúšanie počas celého polroka – krátke kontrolné skúšanie slovnej zásoby, gramatiky v rámci každej lekcie minimálne jeden krát. Cieľom tohto skúšania je zistiť do akej miery žiaci zvládli novú slovnú zásobu, pochopili učivo. Cieľom je tiež zistiť aké chyby žiaci najčastejšie robia. Rozsah tohto skúšania je 10-20 minút a hodnotí sa známkou. Učiteľ žiakom vopred oznámi termín písomnej práce a jej obsah. Učiteľ môže dať v priebehu polroka aj neoznámené krátke previerky, no tie nebudú hodnotené známkou, ale iba bodmi, či percentuálne. Tieto budú slúžiť na utvorenie si obrazu o tom, s akou pravidelnosťou sa žiaci pripravujú na hodiny a aká je ich vedomostná úroveň.

3. **Ústne skúšanie** – Žiak bude ústne skúšaný minimálne 2-krát za polrok. Cieľom ústneho skúšania je sledovať a hodnotiť vývin komunikačných schopností žiaka. Rozsah ústneho skúšania je 5-10 minút a hodnotí sa známkou. Tento druh skúšania nebude vopred žiakovi oznámený kvôli objektivite hodnotenia.

4. **Projekt alebo referát –** žiak dostane jedenkrát za školský rok známku za projekt alebo referát. (na tému, ktorú si vopred dohodne učiteľ so žiakmi)

5. Zaujímavou a účinnou metódou hodnotenia, ktorú budeme uplatňovať je **sebahodno-tenie** žiaka a **hodnotenie** jeho výkonu **ostatnými žiakmi**.

6. Inou metódou hodnotenia je **pozorovanie** práce žiakov v skupine. Učiteľ si všíma aktivitu žiakov, postoj k práci, snahu pri riešení zadanej úlohy, záujem, spôsob kladenia otázok, odpovede žiakov. Hodnotí nielen vedomosti a schopnosti, ale aj úsilie žiaka a svedomitosť, aktivitu, tvorivosť, samostatnosť.

**Kritéria hodnotenia:**

A. Písomné práce a testy väčšieho rozsahu hodnotíme podľa stupnice:

100% - 90% - 1

 89% - 75% - 2

 74% - 50% - 3

 49% - 35% - 4

 34% - 0% - 5

B. Písomné práce krátkeho rozsahu (jeden gramatický jav, krátkodobá slovná zásoba):

100% - 92% - 1

 91% - 80% - 2

 79% - 65% - 3

 64% - 45% - 4

 44% - 0% - 5

Predmet: **Dejepis** (DEJ) Spôsob hodnotenia: **klasifikácia**

**1. Ústne skúšanie** – min. 1x za polrok

 a) na tému danú učiteľom
 výborný - vyčerpávajúca, samostatná odpoveď, správne zodpovedané ďalšie otázky
 chválitebný – samostatná odpoveď, správne odpovede na doplňujúce otázky, menšia
 neistota
 dobrý – samostatná odpoveď s menšími nepresnosťami, nepresné odpovede na
 doplňujúce otázky
 dostatočný – odpoveď iba za pomoci navádzacích otázok

 nedostatočný – nevie odpovedať na žiadne otázky, nepripravený

 b) odpovede na otázky na kartičkách z prebraného učiva – 5 otázok = 5 bodov
 výborný – 5 - 4 body
 chválitebný – 3 body
 dobrý – 2 body

 dostatočný – 1 bod
 nedostatočný – 0 bodov

**2. Aktivita na vyučovaní** – v rámci frontálneho opakovania – za každú správnu odpoveď 1 bod, za nesprávnu
 odpoveď sa mu 1 bod odpočíta
 - za 5 bodov žiak dostane známku 1. stupňa

**3. Projekty** – 1x za polrok
 hodnotí sa: klasifikácia:
 1. obsah ...... 2 body 10 – 9 bodov výborný

 2. forma....... 2 body 8 – 7 bodov chválitebný

 3. prezentácia 4 body 6 – 5 bodov dobrý

 4. obhajoba..... 2 body 4 – 3 body dostatočný

 2 – 0 bodov nedostatočný

**4.** **Referáty** – dobrovoľné – hodnotenie ako v bode 3

**5.** **Didaktické testy** – po ukončení tematického celku – 10 – 15 otázok – max. na 20 min.
 Klasifikácia:
 100 - 85 % výborný

 84 - 70 chválitebný

 69 - 50 dobrý

 49 - 30 dostatočný

 29 - 0 nedostatočný

**6. Exkurzie** – z každej exkurzie bude klasifikovaný písomný záznam z exkurzie na základe
 zadania učiteľa – hodnotenie ako v bode 5

**7. Pracovné listy, doplňovačky, historické hádanky** – vopred ohlásené budú klasifikované
 ako v bode 5, vopred neohlásené budú hodnotené iba bodmi a budú slúžiť na sebakontrolu
 a informáciu pre učiteľa, ako žiaci zvládli učivo

8. Súčasťou celkového hodnotenia predmetu bude aj prístup žiaka k učebnej činnosti na vyu-
 čovaní, domáca príprava, vedenie zošita, plnenie zadaných úloh.
 Žiak zodpovedá za svoju žiacku knižku a je povinný dať si zapísať každé hodnotenie.

##### *Tematické okruhy projektov:*

|  |  |  |
| --- | --- | --- |
| Ročník |  I. polrok | II. polrok |
| 5. | - | Obrazy pravekého sveta |
| 6. | Sedem divov staroveku | Obrazy stredovekého sveta |
| 7. | Stredovek na Slovensku | Obrazy novovekého sveta - osobnosti |
| 8. | Priemyselná revolúcia |
| 9. | - | Mozaika povojnového sveta |

Predmet: **Občianska náuka** (OBN) Spôsob hodnotenia: **klasifikácia**
 **Občianska výchova** (OBV) Spôsob hodnotenia: **klasifikácia**

1. Vo výchovno-vzdelávacom procese sa bude uskutočňovať hodnotenie **ústnej odpovede** a to
 minimálne jeden krát za polrok.

2. V každom ročníku bude žiak hodnotený známkou za **projekt**.

Projekty v jednotlivých ročníkoch:

5. ročník - Rodokmeň/Moja škola

6. ročník - História a súčasnosť našej obce

7. ročník - Ľudské práva

8. ročník - Osobnosti našej politiky

9. ročník – Moja fiktívna firma

3. Po dohode na zasadnutí PK bude žiak v **8**. a **9**. ročníku preverovaný jedenkrát za polrok **písomnou formou**, ktorej výsledok bude klasifikovaný známkou.

100% - 85% - 1

 89% - 75% - 2

 74% - 50% - 3

 49% - 35% - 4

 34% - 0% - 5

 Inou metódou hodnotenia je **pozorovanie** práce žiakov v skupine. Učiteľ si všíma aktivitu žiakov, postoj k práci, snahu pri riešení zadanej úlohy, záujem, spôsob kladenia otázok, odpovede žiakov. Hodnotí nielen vedomosti a schopnosti, ale aj úsilie žiaka a svedomitosť, aktivitu, tvorivosť, samostatnosť.

Častou metódou je **slovné hodnotenie**, ktoré sa môže realizovať ústnou pochvalou pred kolektívom, ale i konštruktívnou kritikou. Učiteľ môže vyzdvihnúť žiakove klady, ale zároveň citlivo poukázať na prípadné nedostatky a chyby, povzbudiť, usmerniť prácu žiakov s cieľom zlepšiť ich výkony.

Predmet: **Náboženská výchova** Spôsob hodnotenia: **klasifikácia**
 **Etická výchova** **slovné hodnotenie**

 Hodnotenie zo strany učiteľa – poskytuje žiakovi spätnú väzbu v jeho práci a prístupe k vyučovaniu.

 Vo vyučovacom predmete náboženská výchova a etická výchova pri **priebežnej klasifikácii** učiteľ klasifikuje a hodnotí očakávané výstupy stanovené vo výkonovom štandarde v príslušnom ročníku, alebo v cieľoch učebných osnov, prípravu na vyučovanie (domáce úlohy), riešenie teoretických a praktických úloh.

 Pri **súhrnnej klasifikácii** sa hodnotí:

a) Učebné výsledky žiaka, ktoré dosiahol vo vyučovacom predmete v súlade s požiadavkami vymedzenými v učených osnovách.

b) Osvojené kľúčové kompetencie.

c) Stupeň tvorivosti a samostatnosti prejavu.

d) Osvojenie potrebných vedomostí, skúseností, zručností a ich tvorivú aplikáciu.

e) Usilovnosť a vzťah žiaka k činnostiam v edukačnom procese.

f) Snahu o rozvoj svojich kompetencií.

 V školskom vyučovacom predmete náboženská výchova sa **nehodnotí** účasť na liturgickom slávení v Cirkvi, nakoľko školské vyučovanie náboženskej výchovy je ponuka pre život s Cirkvou a nie kontrola života s Cirkvou. Nehodnotí sa postoj k Bohu, ale k edukačnému procesu v predmete.

**Známkou sa hodnotí:**

1. práca s pracovným zošitom – priebežne

2. vytvorenie projektu – raz za polrok

3. krátke overenie vedomostí formou testu – raz za polrok

4. aktivita na hodine, ústna odpoveď, iná práca žiaka aj praktická

Najväčšiu váhu pri klasifikácii má hodnotenie projektu a testu.

**Kritéria hodnotenia projektu**

1. obsah .......…2 body

2. forma............ 2 body

3. prezentácia....4 body

4. obhajoba..... ..2 body

**Celkové hodnotenie**

10-9 bodov výborný

8 – 7 bodov chválitebný

6 – 5 bodov dobrý

4 – 3 body dostatočný

2 – 0 body nedostatočný

**Stupnica hodnotenia pri testoch**

100% - 90% výborný

89,9% - 75% chválitebný

74,9% - 50% dobrý

49,9% - 35% dostatočný

34,9% a menej nedostatočný

Predmet: **Geografia**  (GEO) Spôsob hodnotenia: **klasifikácia**

V priebehu školského roka budú žiaci skúšaní ústne aj písomne. V prípade ročníkov, kde je dvojhodinová dotácia týždenne, to budú minimálne 2 ústne odpovede, 2 písomné práce za 1 polrok , ktoré budú písané po prebratí tematického celku. V ročníkoch s hodinovou dotáciou týždenne to bude minimálne 1 ústna odpoveď, 1 písomná práca za 1 polrok. Písomné práce budú hodnotené známkami, podľa percentuálnej úspešnosti:

|  |  |
| --- | --- |
| Známka | Percentuálna úspešnosť |
| 1 | 100 - 90 |
| 2 | 89 – 80 |
| 3 | 79 - 60 |
| 4 | 59 - 50 |
| 5 | 49 - 0 |

 **Harmonogram písomných prác :**

**5.ročník**: - inovovaný šk. vzdel.program

 1. písomná práca – október : Zem v Slnečnej sústave

 2. písomná práca – december : Mapa, glóbus, slepé mapy

 3. písomná práca – marec : Vnútorné a vonkajšie geologické procesy

 4. písomná práca – apríl: Typy krajín Zeme

**6. ročník :** - inovovaný šk. vzdel.program

 1. písomná práca – december: Afrika

 2. písomná práca – apríl :Ázia

**7.** **ročník :**

1. písomná práca– december: Afrika

 2. písomná práca – apríl : Ázia

**8.** **ročník :**

1. písomná práca – december : Austrália, polárne oblasti

2. písomná práca – apríl : Amerika

**9. ročník :**

1. písomná práca – december : Slovensko – všeobecno – geografické pomery

 2. písomná práca – apríl: Vybrané regióny Slovenska

V priebehu šk. roka budú žiaci písať krátke previerky, slepé mapy (cca 10 minút) na základe, ktorých si učiteľ overí, ako žiaci pochopili nové učivo, budú hodnotené známkami, podľa percentuálnej úspešnosti.

**Termíny daných testov sa môžu meniť v závislosti od rýchlosti prebrania daného učiva v dôsledku konania sa rôznych školských akcií, štátnych sviatkov, kedy sa nedá dodržať presný termín testov**.

 Na upevnenie učiva budú žiaci pracovať so slepými mapami, pracovnými listami, internetom, odbornou literatúrou, nástennými mapami.

Predmet: **Chémia** (CHEM) Spôsob hodnotenia: **klasifikácia**

V priebehu školského roka budú žiaci skúšaní ústne aj písomne. Daný predmet sa vyučuje 2 hodiny týždenne v 8.a,9. ročníku, žiaci budú klasifikovaní na základe minimálne 2 ústnych odpovedí a 2 testov za 1 polrok , ktoré budú písané po prebratí tematického celku. K tomu budú ešte hodnotení známkami za 5 laboratórnych prác, a za chemické vzorce v priebehu školského roka. Testy budú hodnotené známkami, podľa percentuálnej úspešnosti.

|  |  |
| --- | --- |
| Známka | Percentuálna úspešnosť |
| 1 | 100 - 90 |
| 2 | 89 – 80 |
| 3 | 79 - 60 |
| 4 | 59 - 50 |
| 5 | 49 - 0 |

 Pri ústnej odpovedi bude žiak hodnotený následovne:

1 – žiak ovláda poznatky, pojmy podľa učebných osnov, samostatne a tvorivo uplatňuje osvojené vedomosti , jeho ústny prejav je správny a výstižný.

2 – žiak ovláda poznatky, pojmy podľa učebných osnov a vie ich pohotovo využívať. Jeho ústny prejav má občas nedostatky v správnosti, výstižnosti a presnosti.

3 – žiak má v celistvosti a úplnosti osvojenie poznatkov, pojmov a zákonitostí podľa učebných osnov a pri ich využívaní má nepodstatné medzery. Podstatnejšie nepresnosti dokáže s učiteľovou pomocou opraviť. Má častejšie nedostatky v správnosti, presnosti a výstižnosti. Výsledky jeho činnosti sú menej kvalitné.

4 – žiak má závažné medzery v celistvosti a úplnosti osvojenia poznatkov a zákonitostí podľa učebných osnov ako aj v ich využívaní. Je nesamostatný pri využívaní poznatkov a hodnotení javov. Jeho ústny prejav má často v správnosti, presnosti a výstižnosti vážne nedostatky. V kvalite výsledkov jeho činnosti sa prejavujú omyly, vážne nedostatky dokáže žiak s pomocou učiteľa opraviť.

5 – žiak si neosvojil vedomosti a zákonitosti požadované učebnými osnovami, má v nich závažné medzery, preto ich nedokáže využívať. Jeho ústny prejav je nesprávny, nepresný. Vážne nedostatky nedokáže opraviť ani s pomocou učiteľa.

Harmonogram laboratórnych prác: (budú realizované po prebraní danej témy)

|  |  |  |  |  |  |
| --- | --- | --- | --- | --- | --- |
| Ročník: | 1.laboratórna práca | 2. laboratórna práca | 3. laboratórna práca | 4. laboratórna práca | 5. laboratórna práca |
| 8. | Filtrácia | Chemické reakcie | Vodík | Meranie pH | Neutralizácia |
| 9. | Rad napätia kovov | Príprava roztokov | Anorganické a organické látky | Sacharidy | Bielkoviny |

Laboratórne práce budú hodnotené známkou , ktorá sa určí na základe prípravy, realizácie a záveru práce na základe charakteru a náročnosti laboratórnej práce.

**Harmonogram kontrolných prác**

**8. ročník**

**1.polrok**

1. k. práca – október – Laboratórny poriadok, laboratórne sklo, pozorovanie, pokus, meranie, Vlastnosti látok, Chemicky čisté látky, zmesi

2.k.p. – november – Zloženie látok, chemické prvky , práca s PSP

**2. polrok**

1. k. práca – január – Horenie, horľaviny, Chemická reakcia, Reaktant, produkt, Chemický rozklad, chemické zlučovanie Rýchlosť chemických reakcií, Faktory ovplyvňujúce rýchlosť chemických reakcií

2. k. práca – marec – oxidačné číslo, halogenidy, oxidy, kyseliny, hydroxidy – názvoslovie, kyslosť, zásaditosť, pH

3. kontrolná práca – máj – neutralizácia, soli

**9. ročník**

**1. polrok**

1. k. práca – október – Upevňovanie učiva 8. ročníka

2. k. práca – december – TC Chemické výpočty

**2. polrok**

1. k. práca – február – TC Uhľovodíky

2. k. práca – marec – TC Deriváty uhľovodíkov

3. k. práca – máj – TC Organické látky v živých organizmoch

Predmet: **Biológia**  (BIO) Spôsob hodnotenia: **klasifikácia**

V priebehu školského roka budú žiaci skúšaní ústne aj písomne. V 5.,6.,8.,9. ročníku budú žiaci písať 5 písomných prác a absolvovať 2 ústne odpovede( prípadne 1 odpoveď, ak by často odpadávali vyučovacie hodiny). V 7. ročníku budú žiaci písať 6 písomných prác a absolvovať 2 ústne odpovede. Písomné práce budú hodnotené známkami, podľa percentuálnej úspešnosti, nejde o celohodinové práce, ale krátke písomky trvajúce 15 - 20 minút.

|  |  |
| --- | --- |
| Známka | Percentuálna úspešnosť |
| 1 | 100 - 90 |
| 2 | 89 – 80 |
| 3 | 79 - 60 |
| 4 | 59 - 50 |
| 5 | 49 - 0 |

**Harmonogram písomných prác:**

**5.ročník :**

 1. písomná práca : Príroda a život okolo nás ,Rastliny lesa

 2. písomná práca : Živočíchy lesa

 3. písomná práca : Vodné rastliny

 4. písomná práca : Vodné živočíchy

 5. písomná práca : Poľné a lúčne organizmy

**6. ročník :**

 1. písomná práca : Život s človekom a v ľudských sídlach

 2. písomná práca : Základná štruktúra – bunka

 3. písomná práca : Vnútorná organizácia tela organizmov

 4. písomná práca : Vnútorná stavba tela rastlín, Huby

 5. písomná práca : Vnútorná stavba tela bezstavovcov

**7. ročník:**

1. písomná práca : Vnútorná stavba tela bezstavovcov

 2. písomná práca : Kožná, oporná, pohybová sústava človeka

 3. písomná práca : Tráviaca, dýchacia sústava človeka

 4. písomná práca : Obehová, Močová sústava človeka

 5. písomná práca : Nervová, hormonálna a zmyslová sústava človeka

 6. písomná práca: Rozmnožovacia sústava a vývin jedinca, pohlavné choroby

**8. ročník:**

1. písomná práca : Neživá príroda, Zem a jej stavba

2. písomná práca : Minerály a horniny

3. písomná práca : Vnútorné geologické procesy

4. písomná práca: Vonkajšie geologické procesy

5. písomná práca: História Zeme, Príroda Slovenska

**9. ročník:**

1. písomná práca : Životné procesy baktérií, húb a rastlín

2. písomná práca : Životné procesy živočíchov

3. písomná práca : Organizácia živej hmoty organizmov

4. písomná práca: Dedičnosť a premenlivosť

5. písomná práca : Základy ekológie

V priebehu šk. roka budú žiaci písať krátke previerky (cca 10 minút) na základe , ktorých si učiteľ overí , ako žiaci pochopili nové učivo, budú hodnotené známkami , podľa percentuálnej úspešnosti.

V priebehu školského roka žiaci 6.,8.,9. ročníka vypracujú 3 laboratórne práce, žiaci 5. a 7. ročníka 5 , ktoré budú hodnotené známkou , ktorá sa určí na základe získaných bodov za prípravu, realizáciu a záver práce, body budú rozložené na základe charakteru a náročnosti laboratórnej práce.

Harmonogram laboratórnych prác: ( budú realizované po prebraní danej témy)

|  |  |  |  |  |  |
| --- | --- | --- | --- | --- | --- |
| Ročník: | 1.laboratórna práca | 2. laboratórna práca | 3. laboratórna práca | 4. laboratórna práca | 5. laboratórna práca |
| 5. | Pozorovanie rastliny lupou a mikroskopom | Poznávanie a rozlišovanie lesných drevín | Poznávanie jedlých a jedovatých húb | Poznávanie vodných bezstavovcov | Bezstavovce, rastliny okolia školy - herbár |
| 6. | Mikroskopické pozorovanie stavby tela črievičky | Rozlišovanie suchých a dužinatých plodov | Stavba tela hmyzu |  |  |
| 7. | Povrch tela stavovcov | Stavba vtáčieho vajca | 1. pomoc pri zastavení dýchania, činnosti srdca | 1. pomoc pri krvácaní | Protišoková poloha, príznaky šoku |
| 8. | Poznávanie minerálov a hornín | Poznávanie vyvretých a premenených hornín | Poznávanie usadených hornín |  |  |
| 9. | Typické znaky baktérií, húb a rastlín  | Mikroskopické pozorovanie bunkovej stavby tiel organizmov | Pozorovanie a poznávanie zložiek ekosystému okolia školy |  |  |

Predmet: **Regionálna výchova** Spôsob hodnotenia: **klasifikácia**

V priebehu školského roka budú žiaci pracovať na 6 témach:

v 1. polroku: remeslá Kysúc, osobností Kysúc, zvyky na Kysuciach

v 2. polroku: Prírodné, kultúrnohistorické zaujímavostí Kysúc, ľudové liečiteľstvo a liečivé byliny na Kysuciach

 Témy budú hodnotené známkou – práca na hodine, v teréne, úroveň spracovania poznatkov, estetický charakter a výstup žiaka.

Budú mať zadané konkrétne otázky , na ktoré budú hľadať odpovede v odbornej literatúre, internete, na konkrétnych miestach na Kysuciach.
Na spestrenie vyučovania budú robiť aj praktické aktivity: pečenie vianočného pečiva, tvorba fašiangovej masky, výroba veľkonočných ozdôb.

**Systém hodnotenia a klasifikácie predmetov výchovného charakteru**

**VYV – výtvarná výchova**

**VSM – výtvarné spracovanie materiálu**

**TCHV – technická výchova**

**TECH – technika**

**SVP – svet práce**

**VUM – výchova umením**

**TEV – telesná výchova
HUV – hudobná výchova**

Predmet: **VYV**  Spôsob hodnotenia: klasifikácia

Ťažiskovou formou hodnotenia je:

- osobný rozhovor so žiakom
- spätná väzba o rôznych aspektoch jeho činnosti
- vzájomná komunikácia
- dôraz kladieme na sebahodnotenie žiaka
- škálovanie formou známok - škálou od 1 do 5
- v jednom polroku sú hodnotené 2 ľubovoľné práce + ústna odpoveď z výtvarných štýlov a techník v závislosti od ročníka

**Kritériá hodnotenia**

Uprednostňujeme osobný, diferencovaný prístup.

*Učiteľ u žiaka hodnotí, primerane veku:*

*a) priebeh vytvárania postojov:*

- prístup k činnostiam z hľadiska tvorivosti, t. j. uplatnenie vlastných inovatívnych nápadov a vlastného zamerania pri realizácii edukačnej úlohy,

- otvorenosť voči experimentovaniu, skúšanie iných, svojských riešení,

- cieľavedomosť riešení,

- záujem o činnosti v rámci edukačných úloh a prípravy pomôcok,

- schopnosť spolupracovať,

- schopnosť zaujímať stanoviská k výsledkom svojej práce a práce spolužiakov;

*b) priebeh získavania zručností a spôsobilostí:*

- technické zručnosti (ovládanie požadovaných nástrojov, materiálov a technických operácií s nimi),

- formálne zručnosti (vyjadrovanie sa prostredníctvom výtvarného jazyka),

- mentálne spôsobilosti na úrovni rozvoja vnímania a prežívania,

- mentálne spôsobilosti na úrovni rozvoja predstavivosti a fantázie,

- mentálne spôsobilosti na úrovni myslenia (vlastné témy, koncepcie, návrhy; schopnosť analyzovať a syntetizovať, pomenovať procesy, interpretovať zážitky);

*c) priebeh získavania vedomostí:*

- znalosti oblastí vizuálnej kultúry a výtvarného umenia súvisiacich s preberanými edukačnými úlohami,

- pochopenie výtvarného diela a schopnosť interpretovať ho,

- znalosť materiálov, techník, médií a procesov ich používania;

d) schopnosť realizácie výsledného artefaktu.

Predmet: **VUM** Spôsob hodnotenia: **klasifikácia**

*Ťažiskovou formou hodnotenia je:*

* vlastný prístup k aplikácii vyjadrovacích prostriedkov, nástrojových a koordinačných zručností v rozvoji vlastného vnímania
* spätná väzbu o rôznych aspektoch jeho činnosti
* sebahodnotenie žiaka
* škálovanie formou známok, škálou od 1 do 5-
* v jednom polroku sú hodnotené 2 ľubovoľné práce

**Predmet hodnotenia:**

Učiteľ musí brať ohľad na to, že vnímanie kultúry, porozumenie kultúrnym artefaktom a využívanie nástrojov kultúry pre sebavyjadrenie či komunikáciu súvisí so sebaprojekciou, záujmami, motiváciou, hodnotovými orientáciami, fantáziou, emocionalitou, s úrovňou poznania u žiaka i s celým intímnym svetom žiaka.

 Uplatňujeme diferencovaný a individuálny prístup.

*V rámci predmetu umenie a kultúra hodnotíme tieto oblasti žiakovho správania:*

*a) Obsah:*

• Vnímanie: Hodnotíme jazykové (alebo literárne), vizuálne, pohybové (alebo dramatické),

zvukové (alebo hudobné) vyjadrenie spôsobu, akým žiak vníma kultúrne artefakty.

• Tvorba: Hodnotíme tvorbu jazykových, vizuálnych, pohybových a zvukových artefaktov.

• Reflexia: Hodnotíme reflexiu kultúrnych artefaktov; žiacku reflexiu ich vlastných postojov.

• Postoje: Hodnotíme rôznorodé prejavy názorov a postojov.

• Poznanie: Hodnotíme prejavy zložitejších poznávacích procesov.

• Informácie: Hodnotíme prácu s informáciami.

• Médiá: Hodnotíme prácu s médiami.

*b) Proces:*

• Komunikácia: Hodnotíme spôsoby komunikácie pri riešení úloh.

• Spolupráca: Hodnotíme prejavy spolupráce pri riešení úloh.

• Motivácia: Hodnotíme prejavy motivácie k činnosti.

• Myslenie: Hodnotíme prejavy rôznych kognitívnych procesov.

• Emocionalita: Hodnotíme prejavy emocionálnych procesov.

**Kritériá hodnotenia**

*V rámci umenia a kultúry uplatňuje učiteľ tieto hlavné kritériá:*

*a) Hodnotenie obsahu žiakovej práce*

*• Vnímanie:*

o Hodnotíme žiakovu flexibilnosť vo vnímaní kultúrnych a iných artefaktov, znakov,

situácií, činností.

o Hodnotíme žiakovu otvorenosť k zmenám vo vnímaní kultúrnych artefaktov,

znakov, situácií, činností.

*• Tvorba:*

o Hodnotíme pestrosť žiakových tvorivých cieľov.

o Hodnotíme pestrosť vyjadrovacích prostriedkov využívaných žiakom.

o Hodnotíme schopnosť tvorivo manipulovať s vyjadrovacími prostriedkami rôznych

oblastí kultúrnej tvorby.

o Hodnotíme, ako žiak rozpoznáva dôsledky a účinky svojej tvorby.

*• Reflexia:*

o Hodnotíme žiakovu samostatnosť

􀂃 v reflexii kultúrnych artefaktov,

􀂃 v interpretácii kultúrnych znakov,

􀂃 v reflexii vlastnej tvorivej činnosti.

o Hodnotíme, ako žiak rozpoznáva dôsledky a účinky svojej tvorby.

o Hodnotíme, ako žiak identifikuje vlastné predsudky a stereotypy.

o Hodnotíme, ako žiak pozoruje a odlišuje prejavy emócií od emócií samotných.

*• Postoje:*

o Hodnotíme žiakovu schopnosť venovať pozornosť odlišným názorom a postojom.

o Hodnotíme žiakovu schopnosť tolerovať odlišné názory a postoje.

o Hodnotíme žiakovu schopnosť obhajovať svoje názory a postoje.

o Hodnotíme žiakovu schopnosť adaptovať svoje názory a postoje v novej situácii.

*• Poznanie:*

o Hodnotíme, ako sa u žiaka prehlbuje poznanie kultúry.

o Hodnotíme. ako sa u žiaka rozširuje poznanie kultúry.

o Hodnotíme, ako žiak aplikuje získané poznanie na nové situácie.

*• Informácie:*

o Hodnotíme žiakovu samostatnosť v získavaní, spracúvaní a využívaní informácií.

o Hodnotíme, či žiak korektne narába s informáciami.

*• Médiá:*

o Hodnotíme žiakovu schopnosť samostatne argumentovať vo vzťahu k obsahom

médií.

o Hodnotíme žiakovu schopnosť vyhodnotiť dôsledky pôsobenia jednotlivých

produktov médií.

*b) Hodnotenie procesu žiakovho učenia*

*• Komunikácia:*

o Hodnotíme žiakovu kultivovanosť v komunikácii pri riešení úloh.

o Hodnotíme žiakovu schopnosť komunikovať s pomocou rôznych vyjadrovacích

prostriedkov (slovných, pohybových, zvukových a pod.).

o Hodnotíme efektívnosť žiakovej komunikácie pri riešení úloh.

o Hodnotíme, ako žiak interpretuje efektívnosť vlastnej komunikácie.

*• Spolupráca:*

o Hodnotíme originálny vklad žiaka do spolupráce pri riešení úloh.

o Hodnotíme zodpovednosť žiaka pri riešení úloh.

o Hodnotíme schopnosť žiaka efektívne spolupracovať pri riešení úloh.

*• Motivácia:*

o Hodnotíme prejavy žiakovho záujmu o kultúrne artefakty a o kultúrnu tvorbu.

o Hodnotíme aplikáciu žiakovho záujmu do iných oblastí kultúrnej tvorby.

*• Myslenie:*

o Hodnotíme pestrosť v prejavoch kognitívnych procesov u žiaka.

*• Emocionalita:*

o Hodnotíme zručnosti, s akými žiak prejavuje svoju emocionalitu.

o Hodnotíme kultivovanosť v prejavoch žiakovej emocionality.

Predmet: **TECH** Spôsob hodnotenia: **slovne**

- spätná väzba o rôznych aspektoch činnosti žiaka
- vzájomná komunikácia
- dôraz kladieme na sebahodnotenie žiaka, hodnotenie vzájomných aktivít žiakov v skupine
- škálovanie formou absolvoval/neabsolvoval
- hodnotíme najmä snahu a ochotu pracovať a osvojovať si pracovné zručnosti, ochotu pracovať v tíme, vhodnou formou uplatniť svoj názor pri riešení problému, ochotu učiť sa od ostatných, tiež hodnotíme výrobok - hodnotí sa estetická stránka, presnosť a funkčnosť výrobku

- ak žiak nezhotoví výrobok, hodnotí sa snaha a úroveň zvládnutých pracovných návykov a zručností

Predmet: **SVP** Spôsobhodnotenia: **slovne**

* škálovanie formou absolvoval/neabsolvoval

 *Dôraz kladieme na hodnotenie:*

- pracovných zručností
- kreativitu

- kladný vzťah k prírode a životnému prostrediu

- v jednom polroku sú 2 hodnotenia, jedno je za praktickú činnosť, druhé je za
 vytvorenie prezentácie v PowerPointe

- hodnotíme najmä snahu a ochotu pracovať a osvojovať si pracovné zručnosti, ochotu pracovať v tíme, vhodnou formou uplatniť svoj názor pri riešení problému, ochotu učiť sa od ostatných

**Kritéria**

– kvalita práce
- aktívny prístup žiaka
- bezpečná práca s náradím

Pozn. Projekt bude realizovaný iba v prípade, že bude voľná PC učebňa, inak budú žiaci robiť projekt na papier.

Predmet: **HUV**  Spôsob hodnotenia: **klasifikácia**

***Metódy a prostriedky hodnotenia***

Podľa platných štátnych vzdelávacích programov hudobná výchova sa klasifikuje.

Hodnotenie žiakov ako nevyhnutná súčasť výchovno-vzdelávacieho procesu má **motivačnú, informatívnu, komparatívnu a korekčnú funkciu**.

**Charakter hudobnej výchovy vyžaduje hodnotiť postoj žiaka k hudbe, jeho formujúce sa názory na svet, ktorý ho obklopuje, jeho estetické**

**úsudky, snahu vzdelávať sa v hudbe a zlepšovať svoje hudobné prejavy**, **vedomostí o slovenskej a svetovej hudobnej kultúre.**

**Forma hodnotenia:**

– hodnotenie **známkou**. Nie je nutné známkovať každý výkon žiaka.

Podklady na hodnotenie a klasifikáciu výchovno-vzdelávacích výsledkov žiaka získava učiteľ najmä týmito **metódami, formami**

**a prostriedkami**:

- sledovaním stupňa rozvoja individuálnych osobnostných predpokladov a nadania,

- sústavným pozorovaním hudobných prejavov žiaka a jeho pozornosti na vyučovaní –úroveň hudobných činností sledujeme v skupinách,

- analýzou výsledkov rôznych činností žiaka vrátane aplikovania osobných a sociálnych kompetencií pri činnosti a jeho prosociálneho správania, hodnotením reakcie žiaka na hudbu slovom, pohybom, prípadne výtvarným prejavom,

-ústnym preverovaním úrovne vedomostí o hudbe (odporúča sa od 5. ročníka ZŠ) hlavne pri hudobných činnostiach,

- konzultáciami s ostatnými pedagógmi školy,

- v prípade mimoriadne nadaného alebo zaostalého žiaka rozhovormi so žiakom a zákonnými zástupcami žiaka.

**Kritériá hodnotenia:**

Učiteľ u žiaka hodnotí **primerane veku:**

**a)** **priebeh vytvárania postojov**:

– záujem o hudobné činnosti a o hudobné umenie v rámci edukačných úloh,

– schopnosť spolupracovať pri kolektívnych hudobných prejavoch a edukačných úlohách,

– schopnosť posúdiť svoj výkon (hudobné prejavy a vedomosti) a výkon spolužiakov,

**b) priebeh získavania zručností a spôsobilostí**:

– žiak spieva na základe svojich dispozícií intonačne čisto, rytmicky presne so zodpovedajúcim výrazom, využíva získané spevácke, intonačné a sluchové zručnosti a návyky,

– orientácia v grafickom zázname jednohlasnej melódie,

– hra a tvorba jednoduchých rytmických sprievodov k piesňam na detských hudobných nástrojoch a hrou na telo,

– orientácia v znejúcej hudbe na základe dominujúcich výrazových prostriedkov hudby a ich funkcií,

– pochopenie veku primeraných hudobných diel a schopnosť zážitky verbalizovať a zdôvodniť,

– aktivita a prístup k hudobným činnostiam a k poznávaniu umenia,

**c)** **priebeh získavania hudobných vedomostí:**

– vedomosti z oblasti hudobnej kultúry a prvkov hudobnej náuky súvisiacich s preberanými edukačnými úlohami,

– poznanie najvýraznejších slovenských folklórnych regiónov, ich typické piesne a tance, slovenské zvykoslovie,

– poznanie mien najvýznamnejších slovenských a svetových hudobných skladateľov a ich najznámejšie diela, vedieť ich zaradiť do štýlových období.

**Orientačný opis naplnenia kritérií vo vzťahu ku škále hodnotenia** **hudobnej výchovy v 5. – 9. roč. ZŠ**

**Výborný -** žiak spĺňa kritériá (a – c) na vynikajúcej úrovni:

• je usilovný, vytrvalý, pracuje primerane svojmu veku, prevažne samostatne, tvorivo a pohotovo uplatňuje osvojené zručnosti, vedomosti, návyky v úlohách,

• úspešne ich rozvíja v skupinovom a individuálnom prejave,

• dokáže vyjadriť veku primerané postoje, názory na hudobné umenie,

• má aktívny záujem o hudobné umenie,

• **individuálny spev nie je podmienkou, pokiaľ sa úspešne a aktívne realizuje v ostatných hudobných činnostiach,**

**chválitebný** - žiak spĺňa kritériá:

• je menej samostatný, iniciatívny a tvorivý,

• menej využíva svoje schopnosti v individuálnom a kolektívnom prejave,

• potrebuje sústavnú pomoc učiteľa,

**dobrý** - žiak realizuje edukačné úlohy priemerne:

• chýba mu iniciatívnosť a tvorivosť,

• je málo aktívny a snaživý, potrebuje sústavnú pomoc a povzbudenie učiteľa,

**dostatočný -**  žiak realizuje edukačné úlohy na nízkej úrovni, bez vlastného vkladu,

**nedostatočný** - žiak nespĺňa kritériá.

 Predmet : **TEV** Spôsob hodnotenia: **klasifikácia**

Metódy, formy a prostriedky získavania podkladov na hodnotenie **výchovno-vzdelávacích** výsledkov žiakov

1. sústavné sledovanie výkonu a pripravenosti žiaka na vyučovanie
2. rôzne druhy výkonových skúšok
- pohybové – atletika (beh 60 m, beh 300 m, vytrvalostný beh, hod kriketovou loptičkou,

 - vytrvalostný člnkový beh, vrh guľou – 8., 9. roč.)

 - skok cez švihadlo – rýchlosť, vytrvalosť

 - testy VPV, na začiatku šk. roka a na konci šk. roka

 - budú prebiehať v rámci tematických celkov priebežne

Hodnotíme podľa upravených výkonnostných tabuliek, podľa zlepšovania resp. zhoršovania žiaka v porovnaní s predchádzajúcim obdobím a podľa snahy a záujmu o predmet.

**C. Systém hodnotenia a klasifikácie špeciálnych predmetov**

Skratky používané pre špeciálne predmety:

ILI – individuálna logopedická intervencia

RŠF – rozvíjanie špecifických funkcií

TKC – terapeutické a korektívne cvičenia

Hodnotenie žiakov v uvedených predmetoch je veľmi špecifická záležitosť. Predmety majú terapeutické a reedukačné zameranie (nie edukačný obsah), ktorého cieľom je odstrániť alebo zmierniť individuálne narušenia, čo nie je možné klasifikovať ani hodnotiť. Vzhľadom k tomu, že pre tento predmet existujú len rámcové učebné osnovy a nie je možné vymedziť presné výkonové štandardy, ich výkon nemožno ohodnotiť bodovaním, či percentami. Je možné hodnotiť iba snahu a spoluprácu žiaka, na čo využívame odtlačok pečiatky, motivačnú ústnu alebo písomnú pochvalu. Podľa aktuálnych metodických pokynov na hodnotenie žiakov ZŠ článok 3, ods. 13 sa na vysvedčení a v katalógovom liste uvádza slovo absolvoval/neabsolvoval.

O práci žiakov vedieme nasledovné záznamy :

* + diagnostika, rediagnostika, diagnostický záznam žiaka;
	+ komplexné hodnotenie žiaka, (kazuistika – v prípade potreby);
	+ denné záznamy (interný dokument školy);
	+ osobné portfólio žiaka;

**D) Systém hodnotenia správania**

**1)** Správanie žiaka sa klasifikuje týmito stupňami:

1. – veľmi dobré,
2. – uspokojivé,
3. – menej uspokojivé,
4. – neuspokojivé.

Stupeň 1 (veľmi dobré)

Žiak dodržiava pravidlá správania a ustanovenia školského poriadku a len ojedinele sa dopúšťa menej závažných previnení.

Stupeň 2 (uspokojivé)

Žiak porušuje jednotlivé pravidlá školského poriadku, je prístupný výchovnému pôsobeniu a usiluje sa svoje chyby napraviť.

Stupeň 3 (menej uspokojivé)

Žiak závažne porušuje pravidlá správania a školský poriadok alebo sa dopúšťa ďalších previnení.

Stupeň 4 (neuspokojivé)

Žiak sústavne porušuje pravidlá správania a  školský poriadok, zámerne narúša korektné vzťahy medzi spolužiakmi a závažnými previneniami ohrozuje ostatných žiakov a zamestnancov školy.

2) V rámci priebežného hodnotenia správania žiakov budeme využívať výchovné opatrenia
 na posilnenie disciplíny:

 - ústna/písomná pochvala TU
 - ústna/písomná pochvala RŠ – pred triedou
 - pred celou školou
 - napomenutie TU
 - pokarhanie TU

 - pokarhanie RŠ

3) Pozitívne aj negatívne prejavy správania sa priebežne zapisujú v zošite správania, ktorý je
 súčasťou triednej dokumentácie a v žiackej knižke.

4) Udeleniu napomenutia alebo pokarhania predchádza prerokovanie v PR a preukázateľné
 informovanie zákonného zástupcu o problémoch v správaní žiaka.

V Čadci 26. 8. 2011 Mgr. Anna Dinisová

 Riaditeľka ZŠ